John W. Campbell

4

John Wood Campbell jr. pseudonymy Don A. Stuart, Karl van Campen a Arthur McCann (* 8. jún 1910, Newark, New Jersey, USA – † 11. júl 1971, Mountainside), bol americký spisovateľ sci-fi

Roku 1928 začal študovať na MIT chémiu a astronómiu, štúdium dokončil na Duke University v Severnej Karolíne. Na tejto univerzite sa aj oženil so svojou spolužiačkou Donou Stuart (z jej mena pochádza jeho najčastejšie používaný pseudonym).

Roku 1938 sa stal redaktorom časopisu Astounding Stories a v tejto úlohe najvýraznejšie ovplyvnil svetovú sci-fi literatúru. Od roku 1939 do 1943 vydával ešte časopis Unknown, ktorý bol zameraný na fantasy.

Niekedy po roku 1955 sa začal postupne orientovať smerom k scientologickej cirkvi.

Dielo 
 Nájazdníci z nekonečna (Invaders from the Infinite) údajne jeho prvá poviedka, ktorú predal Amazing Stories, táto poviedka nebola vydaná, pretože došlo k jej strate. Roku 1932 napísal poviedku s rovnakým názvom, ale text je údajne úplne iný.
 Keď zlyhali atómy, (1930, When the Atoms failed), 

 Kto tam chodí?, (1938, Who Goes There), ide o sci-fi horor, napísaný pod pseudonymom Stuart. Sfilmovaný roku 1951 pod názvom Vec (The Thing).

Ceny spojené s jeho menom 
 John W. Campbell Memorial Award (Cena na počesť Johna W. Campbella) za najlepší sci-fi román roka udeľovaná každoročne od roku 1973
 John W. Campbell Award (Cena Johna W. Campbella) pre najlepšieho nového spisovateľa sci-fi, udeľovaná od r. 1973 pri príležitosti konania svetového zhromaždenia fandomu.

Spisovatelia science-fiction USA
Osobnosti z Newarku (New Jersey)